Irene Simonsen (V), 2005-06-03:
Som medlem af Venstres folketingsgruppe og et af regeringspartierne undrer jeg mig meget.
Nu står jeg igen med et beslutningsforslag, som Socialdemokraterne har fremsat sammen med Radikale, SF og Enhedslisten om udlændinge- og integrationspolitik, samtidig med at jeg dagligt kan se udtalelser i pressen af fru Helle Thorning-Schmidt, der siger, at hun er helt enig med regeringen i dens udlændingepolitik.
Det er altså svært at finde ud af, hvad ben Socialdemokraterne står på, men det kan jo være, vi en dag når til en afklaring.
Det her forslag går ud på, at man vil afskaffe starthjælp og forhøje introduktionsydelsen til kontanthjælpsniveau.
Der ligger så mange oplysninger i det forslag her, når jeg læser det igennem, hvor jeg tænker: Det er dog det værste sludder, jeg nogen sinde har læst.
Jeg har faktisk aldrig set så meget sludder før.
For det første står der her: »»Med hensyn til offentlig hjælp og understøttelse skal de kontraherende stater indrømme flygtninge, der lovligt bor inden for deres område, samme behandling som deres egne statsborgere.«
Flygtninge skal således ligestilles med danske statsborgere.
Der er derfor ingen tvivl.
« Sikke noget vrøvl
Så ved man jo ikke, hvad starthjælp er, så har man jo slet ikke læst, hvad det er, loven går ud på, for den sidestiller også med danske statsborgere, der vender hjem til Danmark.
Så der er overhovedet ingen problemer.
Men det vil jeg nu ikke bruge mere tid på, det synes jeg ministeren har belyst ganske godt.
Så skal jeg sige omkring starthjælpen: Jeg havde håbet på, at den havde haft en langt større effekt, end den har haft.
Den har haft en effekt, men jeg havde håbet på en langt større effekt.
Det er måske nok, fordi jeg på et tidspunkt har været temmelig naiv i forhold til den indsats, kommunerne har ydet.
Men så ved jeg bare fra undersøgelser, at jeg har set dokumenteret tidligere, at Juelsminde Kommune ligger blandt de ti dårligste kommuner i landet med hensyn til integration.
For nylig så vi en udsendelse i fjernsynet, der belyste, hvad man gjorde med nyankomne flygtninge og indvandrere, der kom til Danmark, M046S3931.fm Page 3973
Friday, September 16, 2005 10:38 PM
hvordan man fik dem i job.
Der havde man sat to kommuner op imod hinanden: en, der lå blandt landets ti bedste, og en, der lå blandt landets ti dårligste.
Og hvad er det, man kan i Vejle Kommune?
Der kan man få dem i job, der ved man nemlig, hvad det går ud på: 3 dage efter at de er kommet ind i kommunen, har de en praktikplads, der fører mod job.
Der har man forstået intentionen med starthjælp.
Så fik man i den udsendelse et billede af Holbæk Kommune, som ligger til bundkarakter.
I Holbæk Kommune startede man ikke med at kigge på job overhovedet.
Nej, for det var så synd for de mennesker, der var kommet, og i øvrigt var de fleste måske traumatiserede, og så ville det være synd for dem overhovedet at sætte dem ud på arbejdsmarkedet.
Dernæst handlede det mest om: Hvordan får vi nu deres børn i skole, og hvordan får vi skaffet dem en bolig?
Så har man jo fuldstændig misforstået menneskelige hensyn, når det er sådan, man gør det.
Når man i Vejle sørger for, at der er et job, så sørger man for værdigheden for de mennesker, der kommer til landet; de får et forsørgelsesgrundlag, og de kan blive en del af samfundet med det samme.
Det, man før i Holbæk, er at sætte dem ud på et sidespor og klientgøre dem, få dem længere og længere væk fra vores samfund og væk fra integrationen.
Så jeg skal gerne erkende, at der er kommuner, der gør det her meget forskelligt, men med det nye integrationsoplæg, som jeg jo glæder mig meget til bliver vedtaget her i Folketingssalen i løbet af efteråret, vil det hele vende igen, for nu kan det betale sig at gøre det rigtige i kommunerne.
Så der vil vi se, at det ikke kun er den lille effekt, vi har haft nu, nemlig at starthjælpen har haft en større virkning på nogle få procent i forhold til dem, der er på kontanthjælp, men en meget større effekt, når først det nye integrationsoplæg er vedtaget.
Så bliver det i øvrigt spændende at se, om Socialdemokraterne er med, når det bliver yderligere attraktivt for folk, hvor begge ægtefolk er på kontanthjælp, at gå i arbejde.
Så lad os nu se til efteråret, for der tror jeg nemlig, at vi står i en situation, hvor starthjælpen vil få et rigtigt startskud.
Den er først lige kommet i gang, den har vist en effekt, men vi skal videre.